
KLASA: 601-02/26-06/01 UR.BROJ: 2178/10-03/01-26-01 Oriovac, 07.05.2026.
Temeljem članka 35. Zakona o predškolskom odgoju i obrazovanju (Narodne Novine broj 10/97, 107/07, 94/13, 98/19, 57/22, 101/23, 145/23,145/24, 146/25, 22/26), članka 18. Statuta i članka 7. Pravilnika o upisu djece rane i predškolske dobi u Dječji vrtić „Ivančica Oriovac“, Upravno vijeće Dječjeg vrtića „Ivančica Oriovac“ na svojoj 29. sjednici održanoj 06.05.2026. godine donijelo je Odluku o upisu djece za pedagošku godinu 2026/2027. i objavljuje:
JAVNI POZIV
Natječaj o upisu djece rane i predškolske dobi u redovni program predškolskog odgoja i obrazovanja za pedagošku 2026. / 2027. godinu za matični objekt vrtića Oriovac i područni objekt Brodski Stupnik
Zahtjevi za upis u redovne programe Dječjeg vrtića „Ivančica Oriovac“ primati će se od 07. svibnja 2026. godine do 21. svibnja 2026. godine. Zahtjevi i sva pripadajuća dokumentacija za upis djeteta u matični objekt i područni objekt može se predati osobno ili poslati poštom na adresu Dječji vrtić „Ivančica Oriovac“, Luke Ilića 9, 35250 Oriovac, za upise u oba objekta vrtića.
Zahtjevi i pripadajuća dokumentacija za upis predaje se isključivo u zatvorenim omotnicama. 

Nepotpuna i nepravovremena dokumentacija neće se bodovati niti razmatrati za upis u vrtić. U trenutku predaje zahtjeva za nastavak korištenja vrtića roditelj mora imati podmirena sva dugovanja prema vrtiću.
Zahtjevi potrebni za upis djece mogu se preuzeti na mrežnim stranicama dječjeg vrtića www.dv-ivancica.hr . 

Javnom objavom objavljuje se upis u program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi.
Zahtjev za upis djece podnose roditelji/skrbnici za djecu:
· Za program jaslica u matičnom objektu u Općini Oriovac,  za djecu koja će do 31. kolovoza tekuće godine navršiti 12 mjeseci života.
· Za vrtićki program u matičnom objektu u Općini Oriovac i u područnom objektu u Općini Brodski Stupnik,  za djecu koja će do 31. kolovoza tekuće godine navršiti 3 godine života.


I. DOKUMENTI UZ ZAHTJEV ZA UPIS
1. Za dijete:
· Rodni list djeteta
· Rodni list za svu djecu u obitelji
· Potvrda nadležnog liječnika o obavljenom sistematskom zdravstvenom pregledu djeteta i preslika knjižice procijepljenosti
2. Za dokaz prebivališta:
· Potvrda o prebivalištu za dijete ili preslika osobne iskaznice
· Dokaz o prebivalištu za oba roditelja - preslika važećih osobnih iskaznica oba roditelja ili elektronski zapis o prebivalištu
3. Za dijete zaposlenog/ih roditelja:
· Potvrde poslodavca o zaposlenju i ispis elektroničkog zapisa o radno pravnom statusu /e-radna knjižica koja se vodi pri HZMO
· Potvrda o radnom statusu roditelja – ispis elektroničkog zapisa o radno pravnom statusu
· roditelji koji su vlasnici ili suvlasnici trgovačkog društva, samostalne radnje, osnivači ili su osnivači poduzeća, samostalni poljoprivrednici i svi koji ostvaruju prihod od samostalne djelatnosti dostavljaju Potvrde poslodavca o zaposlenju i ispis elektroničkog zapisa o radno pravnom statusu / e-radna knjižica koja se vodi pri HZMO, odnosno drugu odgovarajuću potvrdu kojom dokazuju status.
4. Za dijete roditelja na rodiljnom ili roditeljskom dopustu:
· Potvrda ili Rješenje HZZO-a o rodiljnom ili roditeljskom dopustu
· Potvrde poslodavca o zaposlenju
· Potvrda HZZ-a ili elektronički zapis iz HZMO-a 5. Za dijete samohranog roditelja:
· Rodni list roditelja
· Smrtni list za preminulog roditelja/skrbnika
· Potvrda o nestanku drugoga roditelja/skrbnika
· Sudska odluka o lišenju prava na roditeljsku skrb i kada je na dugotrajnom izvršavanju kazne zatvora.
6. Za dijete roditelja invalida domovinskog rata:
· Preslika rješenja o statusu invalida domovinskog rata.
7. Za dijete koje živi samo s jednim roditeljem (jednoroditeljska obitelj):
· Presuda o razvodu braka
· Ili sudska odluka o roditeljskoj skrbi
· Ili izvješće o provedenom postupku obveznog savjetovanja pri Zavodu za socijalni rad ili drugi dokaz da drugi roditelj ne živi u zajedničkom kućanstvu.
8. Za dijete dano na skrb i uzdržavanje i dijete u udomiteljskoj obitelji:
· Preslika rješenja ili potvrda Hrvatskog zavoda za socijalni rad, presliku rješenja da je dijete u udomiteljskoj obitelji ako se nalazi u toj obitelji.
9. Za dijete s preporukom Zavoda za socijalni rad za smještaj u vrtić:
· Preporuka Zavoda za socijalni rad
· Preslika rješenja roditelja korisnika zajamčene minimalne naknade



10. Za dijete s teškoćama u razvoju:
· Nalaz i mišljenje o težini i vrsti invaliditeta - oštećenju funkcionalnih sposobnosti Zavoda za vještačenje, profesionalnu rehabilitaciju i zapošljavanje osoba s invaliditetom, medicinsku dokumentaciju i stručne nalaze, Rješenje o porodiljnoj naknadi HZZO-a.
11. Za dijete korisnika dječjeg doplatka:
· Preslika rješenja o priznavanju prava na doplatak za dijete
II.	PRAVO I PREDNOST ZA UPIS
U matični objekt Vrtića u mjestu Oriovac i u područni objekt Vrtića u mjestu Brodski Stupnik mogu se upisati djeca od navršenih 12 mjeseci života pa do polaska u osnovnu školu u redoviti program Vrtića.
U vrtićki program matičnog objekta u Oriovcu i područnog objekta u Brodskom Stupniku može se upisati dijete koje do 31. kolovoza tekuće godine navrši 3 godine života. Djeca mlađa od 12 mjeseci mogu podnijeti zahtjev za upis u vrtić i nalazit će se na listi   čekanja. Polazak u vrtić će im se odobriti nakon navršenih 12 mjeseci života ukoliko postoji slobodnih smještajnih kapaciteta vrtića.
Dijete i roditelji (skrbnici/staratelji/udomitelji)  moraju imati prijavljeno prebivalište na području Općine Oriovac i Općine Brodski Stupnik.
Upis djeteta u Vrtić provodi se u pravilu prema adresi prebivališta djeteta.
Korisnik usluga odnosno roditelj/skrbnik djeteta (u daljnjem tekstu: roditelj) može podnijeti zahtjev za upis djeteta u Vrtić po svom izboru.

Ukoliko ne postoji mogućnost upisa djeteta u objekt koji je roditelj naznačio u zahtjevu za upis u Vrtić, Povjerenstvo za upis u Vrtić zadržava pravo upisa djeteta u raspoloživi objekt Vrtića.
Roditelj koji nema prebivalište na području Općine Oriovac, odnosno Općine Brodski Stupnik, može upisati dijete u Vrtić ukoliko ima slobodnih mjesta i zadovoljene su sve potrebe djece s područja Općine Oriovac i Općine Brodski Stupnik te plaća punu ekonomsku cijenu programa.

III.	OBJAVA REZULTATA UPISA
Povjerenstvo za upis djece Dječjeg vrtića „Ivančica Oriovac“ odlučuje o zahtjevima za upis djece na temelju dostavljene dokumentacije. Kriteriji za upis ostvaruju se i bodovanjem sukladno čl. 11. Pravilnika o upisu djece rane i predškolske dobi u Dječjem vrtiću „Ivančica Oriovac“.
Povjerenstvo će  objaviti rezultate upisa na oglasnim pločama u svim objektima Vrtića i na web stranici Vrtića www.dv-ivancica.hr Roditelj ili skrbnik nezadovoljan rezultatom upisa može podnijeti žalbu Upravnom vijeću dječjeg vrtića u roku 8 dana od dana objave ili primitka rješenja.

O žalbama roditelja odlučuje Upravno vijeće u roku od 8 dana od dana isteka roka za žalbu.





Nakon završetka upisa, isteka roka za žalbe i donošenjem odluka  po žalbi utvrđuje se konačna lista upisane djece koja će biti objavljena na oglasnoj ploči Dječjeg vrtića. 
Zahtjev koji roditelj/skrbnik ne podnese  u roku koji je naveden u javnoj objavi neće biti razmatran.
Podaci prikupljeni iz dokumenata za upis djece koristiti će se samo u svrhu upisa djeteta u vrtić.
Zbog zaštite osobnih podataka djece rezultati upisa biti će objavljeni dodijeljenim posebnim šifriranim brojevima koji anonimiziraju identitet djeteta (ime i prezime), koji su dostupni samo podnositeljima zahtjeva za upis u vrtić.
Nakon objavljenih rezultata upisa:
Uz Obavijest o rezultatima upisa, na ulaznim vratima vrtića, oglasnoj ploči i web stranici vrtića biti će i obavijest o datumu i vremenu kada će se organizirati roditeljski sastanak za sve roditelje upisane djece.
Na sastanku roditelji će dobiti osnovne i važne informacije o odredbama Ugovora o upisu djeteta koji roditelj sklapa s vrtićem, o međusobnim obvezama, pravima i mogućnostima, o postupku upisa koji slijedi nakon sastanka, o tome kako pripremiti dijete za polazak u vrtić kao i odgovore na sva postavljena pitanja.
Dogovorit će se datum i vrijeme polaska djeteta u vrtić kao i postupci roditelja i vrtića za vrijeme perioda prilagođavanja djeteta.

Predsjednica Upravnog vijeća 
Dječjeg vrtića „Ivančica Oriovac“
v.r. Ana Margetić, mag.oec.

